66 Columba

Secundum *Glossam* super Cantica, columba felle caret, rostro non ledit, gemitum pro cantu habet, amorem ore concipit. Has condiciones debent serui Christi habere propter quod dicitur, Matt. 10[:16]: *Estote prudentes sicut serpentes, et simplices sicut columbe*.

¶ Item, Ysai. 60[:8]: *Qui sunt isti qui ut nubes volant, et quasi columbe*. Item, Jer. 48[:28]: *Relinquite civitates, et habitate in petra, habitatores Moab; et estote quasi columba nidificans in summo ore foraminis*. Propter predictas proprietates, Spiritus Sanctus datus est in spem columbe, [Matt. 3:16], in signum quod debent felle carere ad quos venit.

¶ Item, secundum Bernardus, Spiritus Sanctus in duplici specie, columbe et ignis, et hii quibus datus est habeant mansuetudinem columbinam et zelum ignitum.

¶ Item, posita sunt turur et columba in sacrificio Abrahe, Gen. 15[:9], in signum quod innocentes et casti merentur habere hereditatem Abrahe promissam.

¶ [91] Colligere querere infra in fine C.